देश में कुछ ही समय बाद एक बड़ा मसला फिर से उठने वाला है। यह हालांकि दीगर बात है कि जब से केंद्र में नरेंद्र मोदी नीत एनडीए सरकार आयी है, तब से ही तथाकथित बुद्धिजीवी, चिंतक और कलाकार किसी न किसी बहाने इस सरकार को घेरने के लिए कोई कसर नहीं छोड़ रहे। यह भी कोई अनजानी बात नहीं कि ये सभी किसी न किसी तरह वामपंथी और कांग्रेसी वित्त पोषित और उन्हीं के गिरोह के भी हैं। यह भी एक खुला रहस्य है कि सरकार द्वारा विदेशी फंड पर नकेल कसने के बाद धवलकेशी महिलाओं-पुरुषों के एनजीओ और तथाकथित ‘सिविल सोसायटी’ की भी सांस घुटने लगी है।